Иоганн Христиан фон Манлих

мини
Иоганн Христиан фон Манлих (немец телендә: Johann Christian von Mannlich; 1741 елның 2 октябрендә Страсбургта туган — 1822 елның 3 январендә Мюнхенда үлгән) — немец рәссамы һәм архитектор.
 Тормышы һәм иҗаты 
Иоганн бала булганда әле аның гаиләсе Цвейбрюккенга күчкән. Живописьны ул Пфальц-Цвейбрюккен кенәзе Христиан IV сарай яны рәссамы әтисе Конрад Манлих җитәкчелеге астында өйрәнгән. Соңрак Мангейм һәм Париж художество Академияләрендә укыган. Парижда Иоганн аның башлангыч иҗади периодына көчле йогынты ясаган француз рококо живописе белән таныша. Соңрак И. Х. Фон Манлих кенәз Христиан IV-нең сарай яны рәссамы була, кенәз Карл II Август вакытында төзелеш буенча генераль мөдир вазифасын били. Тормыш ахырында Бавария короле Максимилиан I Йозефның картина галереясенең мөдире булган. Кенәз Карл II Август өчен ул сокландыргыч живопись тупланмасын җыя, аныл ул Хомбург янында Карлсберг кальгасында урнаштыра. 1793 елның 28 июлендә кальга француз инкыйлаб гаскәрләре тарафыннан җимерелгән булган, әмма фон Манлих шуңа кадәр аннан картина галереясен, кенәз китапханәсен, борынгы сугыш коралы һәм җиһаз тупланмасын һ. б. чыгарырга өлгергән. Картина галереясе һәм башка кыйммәтләр Мангеймга, ә аннан соң Мюнхенга алып кителгән булган, анда алар мәшһүр Иске пинакотека сәнгать музее өчен нигез булган. Фон Манлих кенәзе артыннан Мангеймга, аннан соң Мюнхенга эмиграциягә барган, анда ул литография белән шөгыльләнгән.
Кенәз Карл II Август вакытында фон Манлих шулай ук Карлсберг кальгасын корганда әйдәп баручы архитектор булган. Аның тарафыннан классик стильдә төзелгән биналар сакланмаган. Аның тарафыннан язылган тәрҗемәи хәл кызык булып тора, ул Пфальц-Цвейбрюккенның соңгы кенәзләре һәм французлар тарафыннан җимерелгәнче Карлсберг кальгасы турында бик әһәмиятле мәгълүмат чыганагы булып тора.

 Кызык фактлар 
Рәссам пумаласының Фридрих Генрих Якоби фәйләсуфы портреты Иммануил Кантка ялгыш аттрибуциягә күрә мәшһүр булып киткән.

 Иншалар 
 Histoire de ma vie. изд.: Karl-Heinz Bender und Hermann Kleber, 2 Bde., Trier 1989—1993 ISBN 3-87760-700-4

 Әдәбият 
 Karl-Theodor Stahl: Conrad Mannlich 1700−1758. Johann Christian von Mannlich 1741−1822. Neu entdeckte und wieder aufgefundene Werke 1978−1988. Kunsthandlung Karl-Theodor Stahl, Mannheim 1989

 Галерея 

Төркем:Рәссамнар